《次韵范伯廉机宜病起见寄》
宋代·喻良能

夫君自是颖囊锥，何事翻为沧海遗。
造化小儿聊戏剧，山林大药岂无资。
得闲因病还应乐，信手挥毫却有诗。
休叹银杯成羽化，会须拔剑拨年衰。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。